आपको, हमको और सबको लगता है कि चाहे कुछ भी हो जाता, श्रीदेवी को हमारे बीच से इस तरह से अचानक तो बिल्कुल नहीं जाना चाहिए था. कल तक वे हम सबके दिलों में बसी थीं. लेकिन प्रकृति का मजाक देखिये कि एक झटके में वे दिल से निकलकर यादों में समा गईं. सच्ची कहें, तो यह सही वक्त नहीं था, कि वे हमें छोड़कर चली जाएं और फिर हमको याद आएं. क्योंकि असल में उनका अपना वक्त अब उनके हाथ आया था. यही वह ऊम्र थी, जब वे अपना कुछ ज्यादा करके दिखाने को तैयार थीं. लेकिन, उनकी फिल्म मिस्टर इंडिय़ा के गीत में कहें, तो - ‘जिंदगी की यही रीत है....’ कहते हैं कि विधि जब हमारी जिंदगी की किताब लिख रही ती है, तो मौत का आखरी पन्ना सबसे पहले लिख डालती है. ताकि सब कुछ वक्त के हिसाब से बराबर चलता रहे. श्रीदेवी की जिंदगी की किताब विधि ने कम पन्नों की लिखी थी. लेकिन अब श्रीदेवी ने शायद इस सच्चाई को बहुत गहरे से जान लिया था. इसीलिए उन्होंने बहुत कम उम्र में ही अपनी जिंदगी के पन्नों की साइज आपसे, हमसे और दुनिया के कई करोड़ लोगों की जिंदगी के पन्नों से बहुत ज्यादा बड़ी कर ली थी. उनको जो कुछ जीना था, वह फटाफट जी गईं.